Diari Oficial de la Generalitat Valenciana


Sumari del DOGV 4819, del 13-08-2004 (2004/8265)

Informació pública de la modificació del Pla general relativa a l'ordenació detallada de la unitat d'execució 54-UE-R i subdivisió de les unitats 49-UE-R i 55-UE-R.
--------------------------------------------------------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8265


Organisme emissor
:   Ajuntament de Castelló de la Plana

Tipus de document
:   Anunci

Informació pública de la modificació del Pla general relativa a l'ordenació detallada de la unitat d'execució 54-UE-R i subdivisió de les unitats 49-UE-R i 55-UE-R. [2004/X8265]
  
L'Ajuntament Ple de Castelló de la Plana, en data 24 de juny de 2004, va adoptar el següent acord:
  
?Vist l'expedient que s'està tramitant per a aprovar la modificació 08 del Pla General, relativa a l'ordenació detallada de la unitat d'execució 54-UE-R i subdivisió de les unitats 49-UE-R i 55-UE-R i els següents,
  
Antecedents:
  
1) La unitat d'execució 54-UE-R delimita un àmbit d'edificabilitat mitjana-alta i una densitat que pot qualificar-se d'alta.
  
2) Al costat de la unitat d'execució 54-UE-R, es troba la 55-UE-R, ambdues afectades per un línia elèctrica d'alta tensió. Per la seua banda, la 49-UE-R conté una disposició i superfície de dotacions que no s'ajusta a les exigències del Reglament de Planejament de la Comunitat Valenciana.
  
3) En múltiples ocasions, els veïns del grup Socors han manifestat la seua voluntat de comptar amb un camp de futbol en terrenys pròxims i,
  
Tenint en compte que:
  
I. L'objecte bàsic d'aquesta modificació consisteix a ordenar l'àmbit de les unitats d'execució per a alliberar d'edificació les zones afectades per la servitud de línia elèctrica; canviar la configuració de la zona dotacional per a fer possible la instal·lació d'un camp de futbol i definir les zones dotacionals segons el Reglament de Planejament; incrementar la densitat en l'àmbit de la 54-UE-R, i vincular un mínim d'un 75% del nombre total de vivendes al règim de protecció oficial o pública.
  
II. La modificació s'ajusta a les directrius definitòries de l'estratègia d'evolució urbana i ocupació del territori del Pla General i afecta sobretot a l'ordenació detallada. La densitat s'estableix dins dels límits previstos per l'article 19 de la Llei Reguladora de l'Activitat Urbanística.
  
III. El secretari general ha emés informe de data 10 de juny de 2004, en què s'indica que la modificació és legalment viable des del punt de vista legal, però s'adverteixen diverses deficiències que han sigut esmenades, amb l'elaboració de plans i un annex que figura en l'expedient. Figuren també en l'expedient informes del cap de l'Agència de Desenvolupament Urbanístic i de l'Assessora Jurídica, i es manifesta en aquest últim que els documents de la modificació s'ajusten a les determinacions del Reglament de Planejament de la Comunitat Valenciana
  
IV. L'article 38 i següents de la Llei Reguladora de l'Activitat Urbanística estableixen els tràmits a seguir per a modificar els Plans i l'article 57-2 de la mateixa norma preveu la suspensió de llicències i programes amb l'exposició al públic.
  
Per tot això, vistos els informes suara esmentats i els preceptes mencionats, a proposta de la Comissió Informativa d'Urbanisme i Obres, s'acorda:
  
1) Exposar al públic la modificació 08 del Pla General, relativa a l'ordenació detallada de la unitat d'execució 54-UE-R i subdivisió de les unitats 49-UE-R i 55-UE-R, pel termini d'un mes a efectes d'al·legacions.
  
2) Sol·licitar informe als organismes afectats.
  
3) Suspendre l'atorgament de llicències i acords aprovatoris de programes d'actuació integrada en el sòl afectat per aquesta modificació.-
  
La qual cosa es fa pública per a general coneixement i alhora s'adverteix que durant el termini d'un mes els qui estigueren interessats podran consultar l'expedient (de 9 a 14 hores, de dilluns a divendres, en les dependències de l'Agència de Desenvolupament Urbanístic situades en el carrer Gaibiel núm. 4) i presentar les al·legacions que hi creguen convenients; i a més, se significa que la suspensió a què es refereix el número 3 anterior produirà efectes a partir de la publicació d'aquest anunci en el Diari Oficial de la Generalitat Valenciana.